Keskustelu:Kulosaaren hautausmaa

message: Mainitsen tässä sellaisen seikan, että kirjan Armas Lindgren 1874–1929: Arkkitehti (Riitta Nikula, 1988) mukaan hautausmaa olisi valmistunut vuonna 1927 ja kappeli vihitty 1929. Kolben kirjan ja seurakunnan nettisivun mukaan vuodet ovat 1925 ja 1927. Tiedä nyt sitten, kummat ovat oikein. --Risukarhi (keskustelu) 11. toukokuuta 2013 kello 15.33 (EEST)

message: Tunnettujen henkilöiden listaan on ilmestynyt runoilija Jarl Hemmer. Hän asui jossakin elämänsä vaiheessa Kulosaaressa, mutta elämänsä viimeiset vuodet Porvoossa. Hänet on haudattu Porvooseen Näsinmäen hautausmaalle, joten poistin listalta. Lähde: http://www.porvoo.fi/fi/palvelut/ymparisto_ja_luonto/puistot_viheralueet_metsat/porvoon_kansallinen_kaupunkipuisto/vanha_porvoo/runoilijakoti/jarl_hemmer. -91.153.155.47 23. joulukuuta 2015 kello 10.19 (EET)
replies: text: Lisäsin aikoinaan Hemmerin tuohon listaan tässä muokkauksessa kirjalähteen perusteella. Muokkausyhteenvedossa mainitsemani lähdekirja oli muistaakseni tuo Itä-Helsingin vaiheita ja nähtävyyksiä, jota minun on nyt hieman vaikea saada uudelleen käsiini tarkistaakseni mitä siellä sanottiin. Tieto Hemmerin haudasta voi tietysti olla virheellinen, vaikka se olisi jossain kirjassa mainittukin. Nimen poistaminen luettelosta oli varmaan ihan viisas ratkaisu, jos muut lähteet viittaavat siihen, että Hemmerin hauta on jossain muualla eikä kukaan ole toisaalta nähnyt sitä Leposaaressa. --Risukarhi (keskustelu) 23. joulukuuta 2015 kello 14.21 (EET)
replies: text: :Olen käynyt syksyn mittaan läpi koko Kulosaaren hautausmaan nimi nimeltä ja kivi kiveltä (paikan päällä). Siellä on yksi Hemmer-niminen hautakivi, jossa on viisi nimeä, mutta ei Jarl Hemmeriä. Eikä hänen nimeään löydy hautausmaalta muualtakaan. Mitä tulee yllä olevaan 11.5.2013 päivättyyn repliikkiisi vuosiluvuista, nuo Kolben ym. mainitsemat 1925 ja 1927 esiintyvät kaikissa Kulosaarta ja sen hautausmaata käsittelevissä kirjoituksissa, joten eivätköhän nuo vuosiluvut ole oikein, kunnes toisin todistetaan. Nikulan kirjaa en ole lukenut. -91.153.155.47 23. joulukuuta 2015 kello 20.25 (EET)
replies: text: ::Saman havainnon noiden vuosilukujen esiintymisestä lähes kaikissa muissa lähteissä olen sittemmin tehnyt itsekin. Hauska kuulla, että olet jaksanut käydä koko hautausmaan kaikki haudat systemaattisesti läpi. Juuri Kulosaaren hautausmaa on tuollaiseen projektiin melko palkitseva, koska siellä on sen pienehköön kokoon nähden poikkeuksellisen paljon tunnettujen henkilöiden hautoja (jos nyt niiden bongaaminen tässä yleensä oli toiminnan motiivina). Hemmerin tapauksen suhteen lienee nyt siis todennäköisintä, että lukemassani kirjassa on ollut jokin väärinkäsitys. --Risukarhi (keskustelu) 23. joulukuuta 2015 kello 20.56 (EET)
replies: text: ::: On syytä myös muistaa että näennäisen moni lähde voi sanoa tietyn vuosiluvun, mutta kaikkien lähteenä voi olla yksi ja sama virheellinen tai epäselvä lähde. Nikulalla voi olla hyvät perusteet omalle tiedolleen. Toisaalta kappeli on voinut valmistua 1927 mutta se vihittiin vasta 1929. Tässä seurakunnan tietojen tiivistelmässä sanotaan että "kappelin suunnitteli Armas Lindgren 1927", siis suunnitteli. Valmistumis- ja vihkimisvuodet voivat olla toiset. Hautausmaasta sanotaan oikeassa reunassa että se on perustettu 1927 mutta tekstissä sanotaan että se on vihitty jo 1925. Voisi kuvitella päin vastoin. Ota noista nyt sitten selvää. --PekkkaN (keskustelu) 23. joulukuuta 2015 kello 21.46 (EET)
thread_title:  Poisto